2016. gada 19. janvārī Noteikumi Nr. 44

Rīgā (prot. Nr. 3  26. §)

**Grozījumi Ministru kabineta 2013. gada 5. novembra noteikumos Nr. 1268 "Ārstniecības riska fonda darbības noteikumi"**

Izdoti saskaņā ar

Pacientu tiesību likuma

16. panta trešo daļu un

17. panta pirmo un trešo daļu

Izdarīt Ministru kabineta 2013. gada 5. novembra noteikumos Nr. 1268 "Ārstniecības riska fonda darbības noteikumi" (Latvijas Vēstnesis, 2013, 228. nr.) šādus grozījumus:

1. Papildināt noteikumus ar 1.1punktu šādā redakcijā:

"1.1 Noteikumi neattiecas uz klīnisko pētījumu ietvaros saņemto ārstniecību."

2. Papildināt noteikumus ar 3.1punktu šādā redakcijā:

"3.1Pacienta nāves gadījumā atlīdzības prasījuma iesniegumu ir tiesīgs iesniegt pacienta mantinieks, pievienojot apliecību par laulātā mantas daļu vai mantojuma apliecību."

3. Izteikt 4. punktu šādā redakcijā:

"4. Ja iesniedzējs prasa atlīdzināt ārstniecības izdevumus, atlīdzības prasījuma iesniegumam pievieno ārstniecības izdevumu deklarāciju un maksājuma dokumentus atbilstoši šo noteikumu 1.1pielikumam, kā arī:

4.1. ārstniecības izdevumus apliecinošus personificētus attaisnojuma dokumentus, kas apliecina izmaksas par ārstniecības personas sniegtajām konsultācijām, medicīniskajām manipulācijām, diagnostiskiem un laboratoriskiem izmeklējumiem, zāļu un medicīnisko ierīču iegādi un medicīnisko rehabilitāciju (čekus, kvītis);

4.2. medicīnas dokumentus, kas pamato saņemtos veselības aprūpes pakalpojumus, zāļu vai medicīnas ierīču iegādi (ārstniecības iestādes izraksts/  
epikrīze, ārsta speciālista (konsultanta) atzinums, recepte), par kuriem iesniegti šo noteikumu 4.1. apakšpunktā minētie dokumenti."

4. Papildināt II nodaļu ar 4.1punktu šādā redakcijā:

"4.1 Ja pacients saistībā ar nodarītā kaitējuma novēršanu turpina ārstēties pēc dienesta lēmuma pieņemšanas par atlīdzības izmaksāšanu, pacients ir tiesīgs iesniegt šo noteikumu 4. punktā minētos dokumentus Pacientu tiesību likuma 16. panta piektajā daļā noteiktajā termiņā, bet ne biežāk kā vienu reizi pusgadā."

5. Svītrot 6. punkta ievaddaļā vārdus "kā arī informē par to ārstniecības iestādi, par kuru ir saņemts atlīdzības prasījuma iesniegums".

6. Izteikt 7.4. apakšpunktu šādā redakcijā:

"7.4. atbilstoši šo noteikumu [2. pielikumam](http://likumi.lv/doc.php?id=262102#piel2) nosaka konstatētā kaitējuma sekas un apmēru, izteiktu procentos, ņemot vērā veselības stāvokli, kas bijis līdz kaitējuma nodarīšanas brīdim. Ja konstatēti vairāki šo noteikumu 2. pielikumā minētie kaitējuma veidi, kaitējuma apmēru nosaka smagākā kaitējuma veida procentuālā apmēra ietvaros."

7. Papildināt noteikumus ar 12.4.1apakšpunktu šādā redakcijā:

"12.4.1nav konstatēta kaitējuma esība;".

8. Izteikt 12.5. apakšpunktu šādā redakcijā:

"12.5. attiecībā uz ārstniecības izdevumiem – ja izdevumi nav saistīti ar ārstniecības laikā ārstniecības personas nodarītā vai apstākļu radītā kaitējuma nelabvēlīgo seku pacienta dzīvībai vai veselībai novēršanu vai mazināšanu;".

9. Papildināt noteikumus ar 12.6. apakšpunktu šādā redakcijā:

"12.6. attiecībā uz ārstniecības izdevumiem – ja saņemta izdevumu atmaksa no ārstniecības iestādes, apdrošinātāja vai citā veidā."

10. Papildināt noteikumus ar 14.1punktu šādā redakcijā:

"14.1 Ja dienests atsaka izmaksāt atlīdzību par ārstniecības izdevumiem, tas atdod iesniedzējam šo noteikumu 4. punktā minētos dokumentus."

11. Aizstāt 15. punktā vārdus "mantojuma apliecība, kas apliecina mantinieka tiesības uz visu mantojumu vai noteiktu tā daļu" ar vārdiem "apliecība par laulātā mantas daļu vai mantojuma apliecība".

12. Svītrot 16. punktā vārdus "un pacienta miršanas apliecība".

13. Papildināt 21. punktu aiz vārda "Dienestam" ar vārdiem "Civilprocesa likumā noteiktajā kārtībā".

14. Izteikt 23.2. apakšpunktu šādā redakcijā:

"23.2. Ārstniecības personu un ārstniecības atbalsta personu reģistrā pieejamo informāciju par ārstniecības personu darba vietu (pamatdarbs, blakus darbs) skaitu atbilstoši specialitātei uz kārtējā gada 2. janvāri."

15. Aizstāt 24., 25. un 26. punktā vārdus "darba vietu skaits" (attiecīgā locījumā) ar vārdiem "darba vietu skaits atbilstoši specialitātei" (attiecīgā locījumā).

16. Aizstāt 27. punktā vārdus "aprēķināto un ārstniecības iestādes samaksāto" ar vārdiem "pilnam kalendāra gadam aprēķināto ārstniecības".

17. Aizstāt 28. punktā vārdus "darba vietu skaitu" ar vārdiem "darba vietu skaitu atbilstoši specialitātei".

18. Papildināt 1. pielikumu ar 5. punktu šādā redakcijā:

"5. Atlīdzību par atlīdzības prasījuma iesniegumā minēto ārstniecību neesmu saņēmis(-usi) civilprocesa vai kriminālprocesa ietvaros, no apdrošinātāja vai citā veidā. Ja šajā punktā minētā informācija mainīsies, apņemos septiņu dienu laikā par to informēt Nacionālo veselības dienestu."

19. Papildināt noteikumus ar 1.1pielikumu šādā redakcijā:

"1.1pielikums

Ministru kabineta

2013. gada 5. novembra

noteikumiem Nr. 1268

**Ārstniecības izdevumu deklarācija**

(par ārstniecības izdevumiem, kas attiecas uz vienu veselības aprūpes epizodi, aizpilda deklarācijas pielikumu, norādot atsevišķus maksājumus apliecinošos dokumentus)

Pacienta vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_ Personas kods \_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Veselības aprūpes epizodes Nr. | Ārstniecības iestāde | Ārstniecības persona | Medicīniskais dokuments, kas pamato sniegtos veselības aprūpes pakalpojumus (izraksts/epikrīze vai ārsta speciālista (konsultanta) atzinums) | Par periodu | | Pieprasītā summa (*euro*) |
| sākuma datums | beigu datums |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  | Kopā |  |

Deklarācijai pievienoju:

1. Medicīnas dokumenti, kas pamato sniegtos veselības aprūpes pakalpojumus, uz \_\_\_ lp.

2. Deklarācijas pielikums "Maksājumu dokumenti" uz \_\_\_\_\_ lp.

3. Maksājumu dokumenti uz \_\_\_\_\_ lp.

Ar parakstu apliecinu, ka deklarācijā norādītie izdevumi ir pilnīgi un pareizi.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(vārds, uzvārds) (paraksts) (datums)

|  |
| --- |
| **Deklarācijas pielikums**  **Maksājumu dokumenti** |
| (aizpilda atsevišķi par katru ārstniecības epizodi) |

Ārstniecības izdevumu deklarācijā norādītās veselības aprūpes epizodes Nr. \_\_\_\_\_\_

|  |  |  |  |
| --- | --- | --- | --- |
| Nr.  p. k. | Saņemtais veselības aprūpes  pakalpojums | Maksājumu apliecinošais dokuments, Nr. | Pieprasītā summa (*euro*) |
|  |  |  |  |
|  |  |  |  |
|  |  |  |  |
|  |  | Kopā |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(vārds, uzvārds) (paraksts) (datums)"

20. Aizstāt 2. pielikuma 1.1. apakšpunktā skaitli "100" ar vārdu un skaitli "līdz 100".

21. Aizstāt 2. pielikumā skaitli un zīmi "0–" ar vārdu "līdz".

22. Papildināt 2. pielikuma piezīmi aiz vārdiem "izsakot procentos" ar vārdiem "(veselos skaitļos)".

23. Papildināt 3. pielikumu ar 44.1 punktu šādā redakcijā:

|  |  |  |  |
| --- | --- | --- | --- |
| "44.1 | PP21 | Bērnu neirologs | 5" |

Ministru prezidente Laimdota Straujuma

Veselības ministrs Guntis Belēvičs